Heinrich Weinel

**Heinrich Weinel** (* 28. apríl 1874, Vonhausen, Nemecko† 29. september 1936, Jena, Nemecko) bol nemecký protestantský teológ.

## Životopis
Protestantskú teológiu študoval na univerzitách v Gießene a Berlíne. V roku 1899 bol repetentom protestantského teologického konviktu v Bonne. Od roku 1900 pôsobil na univerzite v Bonne ako súkromný docent.

V roku 1904 bol vymenovaný za mimoriadneho profesora univerzity v Jene, v roku 1907 sa tu, ako nástupca Adolfa Hilgenfelda (18231907), stal riadnym profesorom Nového zákona. V akademickom roku 1921/1922 vykonával funkciu rektora. Neskôr sa rozhodol zmeniť oblasť pôsobnosti a od roku 1925 začal vyučovať systematickú teológiu.

Heinrich Weinel zomrel 29. septembra 1936 v Jene.

## Charakteristika
Heinrich Weinel bol autorom významnej dogmaticko-historickej štúdie *Die Wirkungen des Geistes* [Účinky Ducha], v ktorej zdôrazňoval, že kresťanstvo je náboženstvom postaveným primárne na osobnej skúsenosti, ktorá má prednosť pred dogmatikou. Celé toto dielo v konečnom dôsledku predstavuje dôkladnú nábožensko-psychologickú analýzu kresťanstva.

Weinel považoval apoštola Pavla za „hlásateľa náboženstva ľudského vnútra“.

Ďalším významným dielom Heinricha Weinela bola *Biblische Theologie des Neuen Testaments: Die Religion Jesu und des Urchristentums* [Biblická teológia Nového zákona: Ježišovo náboženstvo a náboženstvo raného kresťanstva]. Weinel v nej *de facto* predstavil svoj pohľad na náboženské dejiny vznikajúceho kresťanstva. Inšpiráciou mu bola práca Williama Wredea *Ueber Aufgabe und Methode der sogenannten Neutestamentlichen Theologie* [O úlohe a metóde takzvanej novozákonnej teológie] z roku 1897. Weinel rozlišoval medzi tým, čo hlásal Ježiš, a ranokresťanskou teológiou, ktorá mala tri formy (teológia pôvodnej židovsko-kresťanskej komunity, Pavlova teológia, teológia vznikajúcej kresťanskej cirkvi). Teológia vznikajúcej kresťanskej cirkvi však evidentne nepokračovala v rozvíjaní a precizovaní intencií ranej židovsko-kresťanskej komunity ani Pavlovej teológie, a tak akoby zatemnila skutočný obsah pôvodného, prorockého a morálneho posolstva Ježiša Krista.

V roku 1918 sa Weinel spolu s Hermanom Nohlom (18791960) a Reinhardom Buchwaldom (18841983) podieľal na založení *[https://www.vhs-jena.de/de/wir_ueber_uns/geschichte/649495#/collapse1 Volkshochschule Jena]*.

V roku 1921 sa Weinel stal čestným členom študentského spolku *Schwarzburgverbindung Alemannia Jena*.

Podieľal sa na mnohých publikačných projektoch Nábožensko-dejinnej školy.

## Výber z diela
* *Die Wirkungen des Geistes und der Geister im nachapostolischen Zeitalter bis auf Irenäus.* 1899.
* *Die Bildersprache Jesu in ihrer Bedeutung für die Erforschung seines inneren Lebens (Festschrift für Bernhard Stade).* 1900.
* *Die Gleichnisse Jesu. Zugleich eine Anleitung zu einem quellenmäßigen Verständnis der Evangelien*. 1904.
* *[https://archive.org/stream/handbuchzudenne01henngoog#page/n310/mode/2up Der Hirt des Hermas.]* In: HENNECKE, Edgar (ed.). Handbuch der Neutestamentlichen Apokryphe. S. 290 – 322. 1904.
* *Paulus. Der Mensch und sein Werk: Die Anfänge des Christentums, der Kirche und des Dogmas.* 1904, 1915.
* *Die Stellung des Urchristentums zum Staat. Antrittsrede, gehalten am 1. Juni 1907*. 1907.
* *Das freie Christentum in der Welt. Berichte nach Vorträgen auf dem internationalen Kongreß für freies Christentum in Boston 1907.* 1909.
* *Ist das "liberale" Jesusbild widerlegt? Eine Antwort an seine "positiven" und an seine radikalen Gegner mit besonderer Rücksicht auf A. Drews, Die Christusmythe.* 1910.
* *[http://www.digizeitschriften.de/dms/img/?PID=PPN507831411_1910_0020%7Clog8 Ist unsere Verkündigung von Jesus unhaltbar geworden?]* In: Zeitschrift für Theologie und Kirche. Band 20. 1910.
* *Biblische Theologie des Neuen Testaments: Die Religion Jesu und des Urchristentums.* 1911.
* *Der Talmud, die Gleichnisse Jesu und die synoptische Frage*. In: *Zeitschrift für die neutestamentliche Wissenschaft*. Band 13. S. 117 – 132. 1912.
* *Paulus und die Mystik seiner Zeit.* 1918.
* *Die spätere christliche Apokalyptik*, *ΕΥΗΑΡΙΣΤΗΡΙΝ. Studien zur Religion und Literatur des Alten und Neuen Testaments. Hermann Gunkel zum 60. Geburtstage, dem 23. Mai 1922 dargebracht von seinen Schülern und Freunden* (ed. H. Schmidt; FRLANT, 36; Göttingen, 1923), S. 141 – 173.
* *Das Jesusbild in den geistigen Strömungen der letzten 150 Jahre.* 1927.

## Referencie


## Literatúra
* JURSCH, Hanna. Heinrich Weinel zum Gedächtnis. Feierstunde auf der Augustusburg am 7. Juni 1938. Jena: Vopelius, 1938.
* WESSELING, Klaus-Gunther. *Weinel, Heinrich.* In: *Biographisch-Bibliographisches Kirchenlexikon*. Band 13. Herzberg: Bautz, 1998. ISBN 3-88309-072-7. S. 616 – 622.

## Externé odkazy
* https://portal.dnb.de
* https://www.deutsche-biographie.de
* http://www.archiv-rgs.de
* Deutsche Biographische Enzyklopädie der Theologie und der Kirchen (DBETh)
* http://www.thulb.uni-jena.de 
* http://www.religion.emory.edu
* https://catalog.hathitrust.org

## Zdroj

Kategória:Nemeckí teológovia
Kategória:Protestantskí teológovia
Kategória:Nemeckí vysokoškolskí pedagógovia
Kategória:Absolventi Gießenskej univerzity